
Da li se u hadisu:”Bojte se Allaha i budite pravedni prema svojoj djeci”, misli na apsolutnu jednakost među djecom, ili da muškoj djeci pripada onoliko koliko pripada dvjema ženskima, kao što je to kod nasljedstva? Hadis prema onome što sam ja razumio kaže: “Da li si svima njima dao isto toliko.” Riječ (misl) isto ukazuje na apsolutnu jednakost, osim ako se ovaj hadis ne odnosi samo na mušku djecu. Pojasnite nam, Allah vas nagradio!


* 
* 
* 
* 
* 
* 
* 
* 
* 
* 

 

Da li muškoj djeci pripada pravo kao dvjema ženskima, kao i kod nasljedstva?
============================================================================

 

Selam alejkum.


Mesela davanja imetka kao poklona djeci prije smrti se odnosi na davanje koje ne ulazi u obavezno izdržavanje djece, jer prilikom obaveznog izdržavanja djece koja žive sa roditeljima, roditelji finansiraju djecu različito, shodno njihovim potrebama.


Oko tumačenja ovog hadisa i poimanja kompletne mesele imaju dva mišljenja učenjaka:


1- Da se na osnovu ovog hadisa, to jest riječi ‘budite pravedni prema svojoj djeci’, zaključuje da davanje imetka punoljetnoj djeci nakon što se osamostale a prije smrti roditelja daje podjednako isto imetka i muškoj i ženskoj djeci. Pogotovo što je u hadisu došlo ‘jesi li dao i drugoj djeci isto?’ što ukazuje da im se daje ista količina.


2- Drugo mišljenje učenjaka, koji smatraju da se materijalni pokloni koji se daju djeci prije smrti tretiraju kao dijeljenje imetka djeci nakon smrti, to jest duplo više muškom nego ženskom djetetu. Kažu da smisao i mudrost zbog koje se daje muškom djetetu duplo više od ženskog nakon smrti postoji i prisutna je i prije smrti. A to je zbog toga što je muškarac glava porodice i izdržava porodicu pa ima veću potrebu za imetkom, te je pravednije da dobije više od njegove sestre koju izdržava njen muž. I kažu da spomenuta pravednost davanja imetka djeci u hadisu se odnosi na ovu pravednost.


Ve billahi tevfik




Hadis je vjerodostojan, bilježe ga Buharija i Muslim od Nu'mana b. Bešira, radijallahu anhu, da mu je njegov otac dao jednog mladića kao roba, pa je njegova majka kazala: “Nisam za dovoljna sve dok to ne potvrdi i Poslanik, sallallahu alejhi ve sellem. ‘Tada je Bešir b. S'ad otišao do Poslanika, sallallahu alejhi ve sellem, i obavijestio ga o onome što je učinio. Poslanik tada reče: “Da li si svakom svom djetetu dao isto što si dao i Nu'manu?” “Nisam”, reče Bešir. “Bojte se Allaha i budite pravedni prema svojoj djeci”, reče Poslanik, sallallahu alejhi ve sellem. Hadis ukazuje na to da nije dozvoljeno davati prednost pojedinoj djeci nad drugima u pogledu davanja ili izdvajanja jednima mimo drugih. Sve su to njegova djeca i očekuju njegovo dobročinstvo, i nije dozvoljeno izdvajati neke od njih mimo drugih sa davanjem. Ulema se razilazi na dva mišljenja po pitanju da li u jednakosti  

među djecom, muška djeca bivaju poput ženske ili se daje prednost muškoj djeci kao u mirazu. Ispravniji je stav onih koji kažu da se kod davanja djeci postupa kao i u mirazu i da je jednakost i pravednost u tome da se muškom djetetu dadne onoliko koliko pripada dvjema ženskima. Allah Slavljeni je Mudar i Pravedan, a tako je odredio muškoj i ženskoj djeci u mirazu. Vjernik će stoga, kada daje svojoj djeci, postupiti kao da im je i taj imetak ostavio iza svoje smrti, pa će muško dijete dobiti onoliko koliko pripada dvjema ženskima. Ovo je pravednost kada su u pitanju pokloni od majke i oca. Ovo je također i obaveza i oca i majke kada daju svojoj djeci, i tako će izjednačiti i pravedni biti među njima, jer je tako Allah odredio, kada je u pitanju nasljeđivanje od oca i majke.85 (Šejh Abdulaziz b. Baz)


85 Medžmu'u fetava ve mekalati mutenevi'a (6/377).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: Jusuf b.Muhammed b.Ibrahim el-Atik


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


